Publication: Magyar Közlöny
Issue: MK-2002-156 (Year: 2002, Number: 156)
Era: 1990-2004
Section: [2/2000. (II. 25.) AB határozat, ABH 2000, 25., 33.]
Paragraph Index: 709

2. Az Alkotmány a 41. §-ában foglaltakon, valamint az Országgyûlés területszervezési hatáskörét megállapító szabályokon kívül a közigazgatási területi beosztásról, annak alakításáról, a közigazgatási területi határok megváltoztatásáról nem rendelkezik. Következésképpen az Alkotmány a községek, városok közigazgatási határainak megváltoztatására vonatkozó szabályokat sem tartalmaz. Ezért a törvényhozó döntési szabadsága körébe tartozik annak szabályozása, hogy milyen feltételek és eljárási rend mellett, mely szervek hatáskörébe utalja a települési közigazgatási határok megváltoztatásának jogát. A törvényhozó szabadságának korlátját csak az jelenti, hogy a szabályozás a közigazgatás mûködésére vonatkozó valamely alkotmányos elvet, illetõleg alkotmányos alapjogot ne sértsen. A község, város közigazgatási határainak megváltoztatására vonatkozóan az Ötv. 56. § (1)—(2) bekezdése, valamint a Tersz. tv. 18. §-a állapít meg szabályokat. E szabályok szerint a községek, városok területének módosítása önkormányzati döntés, az érintett települési önkormányzatok képviselõ-testületei megállapodásának tárgya. Az érdekelt önkormányzatok megállapodásán alapul a közigazgatási terület megosztása, az új közigazgatási határvonal meghatározása a Tersz. tv. 13. §-a alapján új község alakítása, valamint településegyesítés megszüntetése esetén is : „Községgé nyilvánítás esetén a választást követõen legkésõbb 6 hónapon belül az érdekelt képviselõ-testületek állapodnak meg a vagyon, a közigazgatási terület megosztásában, az új közigazgatási határvonalban. Megállapodás hiányában bármelyik érdekelt önkormányzat keresete alapján a megyei bíróság dönt.” E szabályok alapján megállapítható, hogy önkormányzati rendszerünkben a községi, városi önkormányzatok mûködési területének alakítása, közigazgatási határaik meghatározása és megváltoztatása önkormányzati hatáskör, az érintett önkormányzatok közös döntési jogkörébe tartozik. A törvényi szabályozás tehát az érintett községi, városi önkormányzatokra bízza, hogy a helyi sajátosságokat, a lakossági igényeket és az önkormányzati feladatellátás követelményeit figyelembe véve, valamint az érdekeiket mérlegelve közösen döntsenek a közigazgatási határok megváltoztatásáról. A közigazgatási határok megváltoztatására különleges eljárási rendet, illetõleg megállapodási kötelezettséget csak abban az esetben állapít meg a törvény, ha a közigazgatási határok megváltoztatása a választópolgároknak az Alkotmány 42. §-ában meghatározott önkormányzáshoz való jogát érinti. A közigazgatási területi határok megváltozása elsõsorban azokban az esetekben érinti a választópolgárok önkormányzáshoz való jogát, ha a közigazgatási terület megváltozásával megváltozik az önkormányzáshoz való jog gyakorlására jogosult választópolgárok köre. Ilyen helyzet áll elõ akkor, ha új község jön létre, illetõleg akkor, ha lakott településrészt érint a közigazgatási határ módosítása. Az Ötv. és a Tersz. tv. mindkét esetben helyi népszavazáshoz, illetõleg falugyûlésen kinyilvánított többségi támogatáshoz köti a területszervezési döntést és elõírja, hogy amennyiben a képviselõ-testületek nem tudnak megállapodni a közigazgatási határok kérdésében bármelyik érdekelt önkormányzat bírósághoz fordulhat a közigazgatási határok kijelölése érdekében. Lakott területrészek átadására, átvételére — miután a lakottság ténye általában a belterületek jellemzõje — tipikusan akkor kerül sor, ha a közigazgatási határ módosítása belterületi településrészt érint. Mivel a településrészek átadására, átvételére vonatkozó szabályozás nem különböztet külterület, illetõleg belterület között, a lakott területrészek átadására, átvételére vonatkozó szabályok nemcsak a belterületi lakott településrészek átadása, átvétele során irányadók, hanem e rendelkezéseket akkor is alkalmazni kell, ha a településrész átadása, átvétele külterületi lakott településrészt érint. A fentiek alapján megállapítható, hogy az Ötv. és a Tersz. tv. tartalmaz rendelkezéseket a községek és a városok közigazgatási határainak módosítására nézve. Ezért az Alkotmánybíróságnak — a fentiekben ismertetett gyakorlatára tekintettel — azt kellett vizsgálnia, hogy van-e olyan az Alkotmányban rögzített rendelkezés, amelyet a településrészek átadás, átvételének szabályozásával kapcsolatosan nem vett figyelembe a jogalkotó, megállapítható-e az Ötv., illetõleg a Tersz. tv. vonatkozó rendelkezéseiben valamely önkormányzati alapjog érvényesüléséhez szükséges garanciák hiánya.

Source: https://magyarkozlony.hu/hivatalos-lapok/672be08e7321c3307bad487fea4562f17a5da827/dokumentumok/a0915261e2a4d976b3bd90f9a125f91254ebb618/letoltes